Neðri málstofa breska þingsins samþykkti í dag áætlanir Boris Johnsons forsætisráðherra um útgöngu úr Evrópusambandinu 31. janúar næstkomandi . Brexit-samningurinn svokallaði var samþykktur með 358 atkvæðum gegn 234 og verður hann nú rýndur frekar í neðri og efri málstofum þingsins , en áætlun ríkisstjórnarinnar er að lagabreytingum sem tengjast framkvæmd útgöngusamningins verði öllum lokið fyrir áætlaða brottför úr Evrópusambandinu 31. janúar . Boris Johnson forsætisráðherra Bretlands í þingsal í dag . AFP Johnson , sem leiddi Íhaldsflokkinn til kosningasigurs í síðustu viku og tryggði sér rúman meirihluta til þess að ná útgöngusamningnum í gegnum þingið , sagði í þingsal dag að samningurinn myndi gera Bretlandi mögulegt að „ færast áfram “ . Stjórnarandstöðuleiðtoginn Jeremy Corbyn tók annan pól í hæðina . Fyrir atkvæðagreiðsluna hvatti hann þingmenn Verkamannaflokksins til þess að kjósa gegn samningnum og sagði að til væri „ betri og sanngjarnari “ leið til þess að yfirgefa Evrópusambandið .